Kystverket

Kystverket er en norsk statlig etat under Nærings- og fiskeridepartementet. Etaten er organisert med et hovedkontor (frem til 2007 kalt Kystdirektoratet) i Ålesund og fem regioner, med regionkontorer i Arendal, Haugesund, Ålesund, Kabelvåg og Honningsvåg. I tillegg er det etablert en beredskapsavdeling i Horten. Kystverket ble etablert i 1974 ved sammenslåingen av Fyr- og merkevesenet, Losvesenet, og Havnedirektoratet.

Kystverket har ansvar for fyr og andre sjømerker, bl.a. over  dagmerker.

Kystverkets rederi har ni større fartøyer og ett hjelpefartøyer som brukes til nybygging, vedlikehold og drift av fyrstasjoner, lykter, lanterner og merker langs kysten. Etaten har også ansvaret for lostjenesten og sjøtrafikksentraler.

Kystverkmusea, som er Kystverkets etatsmuseum, ble åpnet 8. september 2008 av daværende kyst- og fiskeriminister Helga Pedersen. Etatsmuseet har fire institusjoner: Lindesnes fyrmuseum, Lofotmuseet, Tungenes fyr og Fyrmuseet i Dalsfjord.

Organisering 

I 2020 ble det besluttet å endre fra regioninndeling til at Kystverket skal organiseres etter funksjoner.

Kystverkets arbeid blir nå inndelt i følgende virksomhetsområder:
 Transport, havn og farled
 Navigasjonsteknologi og tjenester
 Miljøberedskap
 Lostjenesten

Ressurser

Hovedfartøy 

 MS Trænen (levert 1977)
 Oljevern 01 (levert 1977)
 Oljevern 02 (levert 1978)
MS Ona (levert 1985)
 OV Utvær (levert 2012)
 OV Skomvær (levert 2013)
 OV Bøkfjord (levert 2016)
 OV Ryvingen (levert 2018)
OV Hekkingen (levert 2020)

OV i skipsnavnene over står for Oljevern.

OV «Utvær» ble levert til Kystverket i 2012 som det første skipet som inngikk i Kystverkets flåtefornyingsplan. Kystverket bytter ut den gamle flåten. Seks skip bygget på 2000-tallet erstatter flåten fra 70-tallet til tidlig 80-tall. Før byggingen av OV «Utvær» hadde Kystverkets flåte en gjennomsnittsalder på 33 år.

Hjelpefartøy 
 Lindesnes (levert 2009)

Arbeidsbåter 
 «Kya» har arbeidsområde i Midt-Norge.
 «Myken» har arbeidsområde i Nordland.
 MS «Slåtterøy» er en Alusafe 1500 MPV med arbeidsområde rundt Bergen
 MS «Lyngøy» er en Alusafe 1300 L og har arbeidsområde langs kysten av Troms og Finnmark

«Kya» og «Myken» ble levert av Promek på Smøla.

Losbåter 
 25 fartøy ved 18 stasjoner
 Innleide fartøy ved behov
Tilbringertjenesten for los er satt ut på anbud. Bukser og Berging har fått kontrakten. De investerer nå i nye losbåter.

Fly 
 Innleide fly
 Beechcraft King Air B350ER

Slepebåtberedskap 
Kystverket er ansvarlig for den statlige slepebåtberedskapen.
 2 større innleide fartøy
 NSO Crusader
 Strilborg
 2 mindre innleide slepebåter
 BB Supporter
 BB Connector

Isbryterberedskap 
Norge har vanligvis ikke problemer med havis, men om det skjer har Kystverket ansvar for isbryting. Dette skjer vanligvis med innleide slepebåter og med Kystverkets egne fartøy ved behov.

Referanser

Eksterne lenker
 

 
Norske direktorat
Artikler i sjøfart-prosjektet